PRIMARIA MUNICIPIULUI TIMISOARA                                         APROBAT 

DIRECTIA ECONOMICA                                                                       PRIMAR

NR. ___________________________                       Dr. ing.  GHEORGHE CIUHANDU

R E F E R A T 

privind stabilirea impozitelor si taxelor locale pentru anul 2006 

in Municipiul Timisoara

Având în vedere amendamentele aduse Proiectului de hotărâre privind stabilirea impozitelor şi taxelor locale în municipiul Timişoara pentru anul 2006 de către Consiliul Local al municipiului Timişoara în şedinţa de plen din data de 27.09.2005, comunicate Direcţiei Economice de către Secretariatul Consiliului Local prin adresa nr.________________________________, 

PROPUNEM:
Modificarea proiectului de hotărâre iniţial după cum urmează:

1.  Se modifică art.3 alin.(1) din proiectul de horărâre iniţial după cum urmează:

„ Art.3. (1) Majorarea anuală prevăzută la art. 287  din Legea nr. 571/2003 privind Codul fiscal, modificată,  se stabileşte după cum urmează:

a)
in cazul impozitului pe clădire datorat de către persoanele fizice pentru locuinţa de domiciliu, se aplica majorarea in cota de 13,23% , astfel încât impozitul să se menţină la nivelul anului 2005.
b)
se menţine creşterea de 20% prevăzută pentru anul fiscal 2005 şi pentru anul fiscal 2006 în cazul impozitului pe clădire stabilit în condiţiile art.1 literele „b” şi „c”,  datorat de către contribuabilii persoane juridice.”

2. Anexa 3 a proiectului de hotărâre iniţial se înlocuieşte cu anexa nr.1 la prezentul referat, care va deveni anexa 3 a hotărârii adoptate.
3. Se modifică art.1 litera „e” din proiectul de hotărâre iniţial după cum urmează:

„e)
cota taxei hoteliere prevazuta la art. 279 alin. 2 din Legea nr. 571/2003 privind Codul fiscal se stabileste la 2%,  aplicata la tariful de cazare practicat de unitatile de profil”.

Notă:     I. În ceea ce priveşte partea din amendamentul formulat de dl. consilier Radu Ţoancă, referitoare la aplicarea cotei de 2% din prima zi de sejur, precizăm că includerea acesteia în proiectul de hotărâre nu este necesară, întrucât aspectul respectiv este reglementat prin Legea nr.571/2003 privind codul fiscal, modificată, art.279 alin.(3) astfel:

„(3) Taxa hoteliera se datorează pentru întreaga perioadă de şedere, cu excepţia cazului unităţilor de cazare amplasate într-o staţiune turistică, atunci când taxa se datorează numai pentru o singura noapte, indiferent de perioada reala de cazare.”



II. Întrucât taxele speciale fac parte dintre impozitele şi taxele locale reglementate de către Legea nr.571/2003 privind codul fiscal, modificată, acestora li se aplică acelaşi regim juridic instituit prin art.292 alin.(1), potrivit căruia:

„(1) In cazul oricărui impozit sau taxă locală care constă într-o anumită sumă în lei sau care este stabilita pe baza unei anumite sume în lei, sumele respective se indexează anual pentru a reflecta rata estimata a inflaţiei pentru anul următor, daca rata estimata a inflaţiei depăşeşte 5%, cu excepţia taxei prevăzute la art. 263 alin. (4) si (5).”
Având în vedere cele prezentate, cuantumul taxelor speciale pentru anul 2006 nu pot rămâne la acelaşi nivel cu anul 2005.

